ເ​ລຂາ​ທິ​ການ​ໃ​ຫຍ່​ ສ​ປ​ຊ ກ່າວ​ວ່າ ການ​ປ່ຽນ​ແປງ​ ຂອງ​ອາ​ກາດ ແມ່ນ​ໄວ​ກວ່າ ​ຄວາມ​ຄາດ​ໝາຍ
ທ່ານກຸ​ຍ​ແທ​ແຣ​ຊ໌ ກ່າວ​ວ່າ ຖ້າ​ພວກ​ເຮົາ​ບໍ່​ປ່ຽນທິດ​ທາງ ພາຍ​ໃນ​ປີ 2020, ພວກ​ເຮົາ​ແມ່ນ​ສ່ຽງ​ ຕໍ່​​ການ​ພາດ​ເປົ້າ​ໝາຍ​ ດ້ວຍ​ຜົນ​ກະ​ທົບ​ ທີ່​ຮ້າຍ​ແຮງ​ຈະ​ຕາມ​ມາ ສຳ​ລັບ​ພວກ​ຜູ້​ຄົນ ແລະ​ລະ​ບົບ​ທຳ​ມະ​ຊາດ ທີ່​ຄ້ຳ​ຊູພວກ​ເຮົາ​ນັ້ນ.
ເລຂາທິການໃຫຍ່ອົງການສະຫະປະຊາຊາດ ທ່ານເອນໂຕນິໂອ ກຸຍແທແຣຊ໌ ໄດ້ເຕືອນ ໃນວັນຈັນວານນີ້ ເຖິງການປ່ຽນແປງຂອງສະພາບອາກາດ ທີ່ດຳເນີນໄປໄວກວ່າ ຄວາມພະຍາຍາມທີ່ຈະຮັບມື ແລະວ່າປະຊາຄົມນາໆຊາດ ຈຳເປັນທີ່ຈະຕ້ອງ ຕໍ່ແກສເຮືອນແກ້ວ ທີ່ນຳມາຊຶ່ງສະພາບອາກາດທີ່ຮ້ອນເອົ້ານີ້ ຊຶ່ງທ່ານກຸຍແທແຣຊ໌ ໄດ້ກ່າວຕໍ່ການຊຸມນຸມຂອງພວກຊາວໜຸ່ມ, ບັນດາຜູ້ນຳດ້ານທຸລະກິດ ແລະນັກການທູດອື່ນໆ ໃນສຳນັກງານໃຫຍ່ຂອງອົງການສະຫະປະຊາຊາດ ຫົວໜ້າອົງການສະຫະປະຊາຊາດ ໄດ້ຮຽກຮ້ອງຊ້ຳອີກ ຕໍ່ການເອົາບາດກ້າວໃນຄ່ຳຄືນຂອງກອງປະຊຸມສຸດຍອດກ່ຽວກັບການເອົາບາດກ້າວຕໍ່ການປ່ຽນແປງຂອງດິນຟ້າອາກາດ ໃນນະຄອນແຊນ ແຟຣນຊິສໂກ ລັດຄາລີຟໍເນຍ ໄດ້ປະກາດໃນວັນຈັນວານນີ້ ເຖິງຄວາມໝັ້ນໝາຍທີ່ຈະຮັດໃຫ້ລັດຂອງຕົນ ເປັນລັດທີ່ມີໄຟຟ້າສະອາດ ພາຍໃນປີ 2045 ກອງປະຊຸມສຸດຍອດ ດັ່ງກ່າວ ມີຈຸດປະສົງທີ່ຈະນຳເອົາບັນດາຜູ້ນຳນາໆຊາດແລະທ້ອງຖິ່ນ ຈາກຫຼາຍໆລັດ ຫຼາຍເມືອງ ຫ້າງຮ້ານທຸລະກິດຕ່າງໆ ແລະສັງຄົມພົນລະເຮືອນ ກັບບັນດາຜູ້ນຳຂອງລັດຖະບານຂອງປະເທດອື່ນໆ, ພວກນັກວິທະຍາສາດ, ພວກນັກຮຽນ ນັກສຶກສາ ແລະອົງການທີ່ບໍ່ຫາຜົນກຳໄລຕ່າງໆ ນຳ ທ່ານກຸຍແທແຣຊ໌ ໄດ້ກ່າວວ່າ ເປົ້າໝາຍໃນຂໍ້ຕົກລົງ ໃນປີ 2015 ທີ່ນະຄອນປາຣີ ກ່ຽວກັບຄວາມສຳຄັນຂອງດິນຟ້າອາກາດ ນັ້ນແມ່ນ ທີ່ຈະຫຼີກລຽງ ຜົນກະທົບທີ່ຮ້າຍແຮງຂອງການປ່ຽນແປງດິນຟ້າອາກາດ ໃນຂໍ້ຕົກລົງດັ່ງກ່າວ ບັນດາຜູ້ນຳຂອງໂລກແມ່ນຕັ້ງໜ້າທີ່ຈະຍຸຕິອຸນຫະພູມຂອງໂລກ ກໍໃຫ້ສູງຂຶ້ນ 2 ອົງສາ ແຊລ ຊຽສ ກວ່າລະດັບຂອງຍຸກກ່ອນໜ້າອຸດສາຫະກຳ ແລະເພື່ອຮັກສາໃຫ້ມັນໃກ້ຄຽງກັບ 1 5 ອົງສາ ໃຫ້ໄດ້ ເທົ່າທີ່ຈະເຮັດໄດ້ ທ່ານໄດ້ກ່າວຢ່າງລະວັງ ຮັບຮູ້ເຖິງການຕັ້ງໜ້າຕັ້ງຕານີ້ ຊຶ່ງເປັນຕົວແທນຂອງ ພຽງແຕ່ 1 ສ່ວນ 3 ຂອງຄວາມຈຳເປັນ ໃຫ້ເປັນນີ້